กฎกระทรวง(พ.ศ. ๒๕๓๕)ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑] อาศัยอำนาจตามความในมาตรา ๑๔ (๑)แห่งพระราชบัญญัติบริษัทมหาชนจำกัด พ.ศ. ๒๕๓๕รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑คำขอจดทะเบียนดังต่อไปนี้ ให้ใช้แบบพิมพ์ที่นายทะเบียนจัดพิมพ์ขึ้นตามที่รัฐมนตรีกำหนด(๑)คำขอจดทะเบียนหนังสือบริคณห์สนธิและคำขอจดทะเบียนแก้ไขเพิ่มเติมหนังสือบริคณห์สนธิตามมาตรา๑๙ และมาตรา ๒๐ (๓)(๒)คำขอจดทะเบียนแก้ไขเพิ่มเติมหนังสือบริคณห์สนธิหรือข้อบังคับของบริษัทตามมาตรา ๓๑(๓) คำขอจดทะเบียนบริษัทตามมาตรา ๓๙(๔) คำขอจดทะเบียนเปลี่ยนแปลงรายการตามมาตรา ๔๐(๕) คำขอจดทะเบียนจัดตั้งหรือเลิกสำนักงานสาขาตามมาตรา ๔๘(๖) คำขอจดทะเบียนเพิ่มทุนจดทะเบียนตามมาตรา ๑๓๖(๗) คำขอจดทะเบียนเปลี่ยนแปลงทุนชำระแล้วตามมาตรา ๑๓๘(๘) คำขอจดทะเบียนมติลดทุนตามมาตรา ๑๓๙(๙) คำขอจดทะเบียนลดทุนจดทะเบียนที่จำหน่ายไม่ได้หรือที่ยังมิได้นำออกจำหน่ายตามมาตรา๑๔๐(๑๐) คำขอจดทะเบียนลดทุนตามมาตรา ๑๔๒(๑๑) คำขอจดทะเบียนการควบบริษัทตามมาตรา ๑๕๑(๑๒) คำขอจดทะเบียนเป็นผู้ชำระบัญชีและเลิกบริษัทตามมาตรา๑๖๑(๑๓) คำขอจดทะเบียนเปลี่ยนแปลงผู้ชำระบัญชีตามมาตรา ๑๖๓(๑๔) คำขอจดทะเบียนเสร็จการชำระบัญชีตามมาตรา ๑๗๖(๑๕) คำขอจดทะเบียนแปรสภาพบริษัทเอกชนตามมาตรา ๑๘๓ข้อ ๒คำขอจดทะเบียนตามข้อ ๑ ต้อง(๑) มีข้อความถูกต้องและครบถ้วนตามที่กำหนดไว้ในแบบพิมพ์(๒) ข้อความตาม (๑) ต้องดีดพิมพ์หรือตีพิมพ์เป็นภาษาไทย(๓) มีหนังสือหรือเอกสารประกอบคำขอจดทะเบียน(๔) มีลายมือชื่อผู้เริ่มจัดตั้งบริษัทผู้มีอำนาจลงนามแทนบริษัท หรือผู้ชำระบัญชี แล้วแต่กรณีอย่างน้อยหนึ่งคนเป็นผู้ขอจดทะเบียน(๕) มีถิ่นที่อยู่และสถานที่ติดต่อของผู้ขอจดทะเบียนในราชอาณาจักรข้อ ๓[๒] ผู้ซึ่งต้องลงลายมือชื่อในรายการต่างๆ ในคำขอจดทะเบียนต้องลงลายมือชื่อด้วยตนเองต่อหน้านายทะเบียนหรือพนักงานเจ้าหน้าที่ในกรณีที่ไม่อาจลงลายมือชื่อต่อหน้านายทะเบียนหรือพนักงานเจ้าหน้าที่ได้ไม่ว่าด้วยประการใดๆ ผู้นั้นต้องลงลายมือชื่อต่อหน้าบุคคลดังต่อไปนี้ โดยมีหนังสือรับรองการลงลายมือชื่อของบุคคลดังกล่าวแสดงต่อนายทะเบียนด้วยเว้นแต่กรณีตาม (๒) ให้ผู้รับรองลงลายมือชื่อรับรองไว้ในคำขอจดทะเบียน(๑) นายอำเภอ ปลัดอำเภอ ผู้อำนวยการเขตผู้ช่วยผู้อำนวยการเขต หรือนายตำรวจซึ่งมียศตั้งแต่ร้อยตำรวจเอกขึ้นไปซึ่งประจำอยู่ในท้องที่ที่ผู้ขอจดทะเบียนมีภูมิลำเนาอยู่(๒) ทนายความหรือผู้สอบบัญชีรับอนุญาตซึ่งได้ขึ้นทะเบียนเป็นผู้รับรองลายมือชื่อไว้กับนายทะเบียนตามหลักเกณฑ์และวิธีการที่นายทะเบียนกำหนด(๓) หัวหน้าคณะผู้แทนทางทูต หัวหน้าคณะผู้แทนทางกงสุลหรือหัวหน้าสำนักงานสังกัดกระทรวงพาณิชย์ ซึ่งประจำอยู่ ณ ประเทศอื่นหรือเจ้าหน้าที่ผู้ได้รับมอบหมายให้ทำการแทนบุคคลดังกล่าว สำหรับกรณีลงลายมือชื่อในต่างประเทศ(๔)บุคคลซึ่งตามกฎหมายของต่างประเทศที่ผู้ขอจดทะเบียนมีภูมิลำเนาหรือพำนักอาศัยไม่ว่าในฐานะใดๆ มีอำนาจรับรองลายมือชื่อ ทั้งนี้โดยมีคำรับรองของบุคคลตาม (๓) รับรองลายมือชื่อของผู้รับรองลายมือชื่อดังกล่าวด้วยหนังสือรับรองลายมือชื่อของบุคคลตาม (๑)ต้องทำตามแบบที่นายทะเบียนกำหนดข้อ ๔[๓]การยื่นคำขอจดทะเบียนให้ยื่นต่อนายทะเบียนหรือส่งโดยทางไปรษณีย์ลงทะเบียนถึงนายทะเบียนณ กรมทะเบียนการค้า กระทรวงพาณิชย์ หรือยื่นต่อนายทะเบียนในจังหวัดที่สำนักงานใหญ่ของบริษัทตั้งอยู่ก็ได้ข้อ ๕หนังสือบริคณห์สนธิและบัญชีรายชื่อผู้ถือหุ้น ให้ทำตามแบบที่รัฐมนตรีกำหนดข้อ ๖หนังสือบริคณห์สนธิ ข้อบังคับของบริษัท และเอกสารประกอบคำขอจดทะเบียนต้อง(๑) ดีดพิมพ์หรือตีพิมพ์เป็นภาษาไทย(๒) ใช้กระดาษหน้าเดียว(๓) มีหมายเลขประจำหน้าและจำนวนหน้าทั้งหมดของหนังสือและเอกสารแต่ละเรื่องไว้ที่มุมขวาด้านบนของทุกหน้า(๔) ในกรณีที่มีการส่งสำเนาเอกสารผู้ขอจดทะเบียนต้องลงลายมือชื่อรับรองความถูกต้องของสำเนาเอกสารนั้นด้วยทั้งนี้ เว้นแต่ได้รับการผ่อนผันจากนายทะเบียนในกรณีที่ไม่สามารถปฏิบัติตามวรรคหนึ่งได้ข้อ ๗การขอจดทะเบียนหนังสือบริคณห์สนธิตามมาตรา ๑๙ ผู้ขอจดทะเบียนต้องแนบหนังสือบริคณห์สนธิไปพร้อมกับคำขอจดทะเบียนด้วยข้อ ๘[๔]การขอจดทะเบียนแก้ไขเพิ่มเติมหนังสือบริคณห์สนธิก่อนการขอจดทะเบียนเป็นบริษัทตามมาตรา๑๙ วรรคสอง และมาตรา ๒๐ (๓) ผู้ขอจดทะเบียนต้องแนบหนังสือยินยอมของผู้เริ่มจัดตั้งบริษัททุกคนที่ให้แก้ไขเพิ่มเติมหนังสือบริคณห์สนธินั้นไปพร้อมกับคำขอจดทะเบียนข้อ ๙[๕]การขอจดทะเบียนแก้ไขเพิ่มเติมข้อบังคับของบริษัทตามมาตรา ๓๑ ผู้ขอจดทะเบียนต้องแนบข้อบังคับของบริษัทฉบับที่ได้แก้ไขเพิ่มเติมแล้วซึ่งจัดทำขึ้นใหม่ทั้งหมดไปพร้อมกับคำขอจดทะเบียนข้อ ๑๐[๖]การขอจดทะเบียนบริษัทตามมาตรา ๓๙ ผู้ขอจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑) ข้อบังคับของบริษัท(๒) สำเนารายงานการประชุมจัดตั้งบริษัท(๓) หนังสือของสถาบันการเงินแสดงว่าได้รับชำระเงินค่าหุ้น โดยระบุจำนวนเงินที่ได้รับไว้ทั้งสิ้นประเภท และเลขบัญชีเงินฝาก(๔) บัญชีรายชื่อผู้ถือหุ้นของบริษัทข้อ ๑๑[๗]การขอจดทะเบียนเปลี่ยนแปลงรายการตามมาตรา ๔๐ เกี่ยวกับทุนชำระแล้วหรือจำนวนหุ้นที่จำหน่ายได้ผู้ขอจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑)หนังสือของสถาบันการเงินแสดงว่าได้รับชำระเงินค่าหุ้น โดยระบุจำนวนเงินที่ได้รับไว้ทั้งสิ้นประเภท และเลขบัญชีเงินฝาก(๒) บัญชีรายชื่อผู้ถือหุ้นข้อ ๑๒[๘] (ยกเลิก)ข้อ ๑๓ การขอจดทะเบียนเพิ่มทุนจดทะเบียนตามมาตรา๑๓๖ ผู้ขอจดทะเบียนต้องแนบสำเนารายงานการประชุมผู้ถือหุ้นที่มีมติให้เพิ่มทุนจดทะเบียนไปพร้อมกับคำขอจดทะเบียนข้อ ๑๔การขอจดทะเบียนเปลี่ยนแปลงทุนชำระแล้วตามมาตรา ๑๓๘ ผู้ขอจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑) หนังสือของสถาบันการเงินแสดงว่าได้รับชำระเงินค่าหุ้นโดยระบุจำนวนเงินที่ได้รับไว้ทั้งสิ้น ประเภท และเลขบัญชีเงินฝาก(๒)บัญชีรายชื่อผู้ถือหุ้นของบริษัทเฉพาะผู้ซื้อหุ้นที่เพิ่มข้อ ๑๕การขอจดทะเบียนมติลดทุนตามมาตรา ๑๓๙ และจดทะเบียนลดทุนจดทะเบียนที่จำหน่ายไม่ได้หรือยังไม่ได้นำออกจำหน่ายตามมาตรา๑๔๐ ผู้ขอจดทะเบียนต้องแนบสำเนารายงานการประชุมผู้ถือหุ้นที่ลงมติให้ลดทุนจดทะเบียนไปพร้อมกับคำขอจดทะเบียนข้อ ๑๖[๙]การขอจดทะเบียนลดทุนตามมาตรา ๑๔๒ ผู้ขอจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑)บัญชีรายชื่อผู้ถือหุ้นของบริษัท(๒)หนังสือรับรองว่าได้มีการส่งหนังสือแจ้งมติการลดทุนไปยังเจ้าหนี้บริษัท(๓)หนังสือรับรองว่าได้มีการลงโฆษณามติการลดทุนของบริษัทในหนังสือพิมพ์โดยระบุฉบับและวันที่ลงไว้ด้วยข้อ ๑๗[๑๐]การขอจดทะเบียนควบบริษัทตามมาตรา ๑๕๑ ผู้ขดจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑) หนังสือบริคณห์สนธิและข้อบังคับของบริษัทที่ควบกันแล้ว(๒)สำเนารายงานการประชุมร่วมกันของผู้ถือหุ้นของบริษัทที่ควบกัน(๓) บัญชีรายชื่อผู้ถือหุ้นของบริษัท(๔) หนังสือรับรองว่าได้มีการส่งหนังสือแจ้งมติการควบบริษัทไปยังเจ้าหนี้ของบริษัท(๕)หนังสือรับรองว่าได้มีการลงโฆษณามติให้ควบบริษัทของแต่ละบริษัทในหนังสือพิมพ์โดยระบุฉบับและวันที่ลงไว้ด้วยข้อ ๑๘[๑๑]การขอจดทะเบียนเป็นผู้ชำระบัญชีตามมาตรา ๑๖๑ (๑) หรือขอจดทะเบียนเลิกบริษัทตามมาตรา๑๖๑ (๒) ผู้ขอจดทะเบียนต้องแนบสำเนารายงานการประชุมผู้ถือหุ้นหรือคำสั่งของศาลที่แต่งตั้งผู้ชำระบัญชีหรือที่ให้เลิกบริษัท แล้วแต่กรณีไปพร้อมกับคำขอจดทะเบียนข้อ ๑๙[๑๒]การขอจดทะเบียนเปลี่ยนแปลงผู้ชำระบัญชีตามมาตรา ๑๖๓ ผู้ขอจดทะเบียนต้องแนบสำเนารายงานการประชุมผู้ถือหุ้นที่มีมติแต่งตั้งผู้ชำระบัญชีหรือคำสั่งของศาลที่แต่งตั้งผู้ชำระบัญชีใหม่แล้วแต่กรณี ไปพร้อมกับคำขอจดทะเบียนข้อ ๒๐ การขอจดทะเบียนเสร็จการชำระบัญชีตามมาตรา๑๗๖ ผู้ขอจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑) รายงานผลการชำระบัญชีพร้อมด้วยบัญชีรับจ่ายที่เสนอต่อที่ประชุมผู้ถือหุ้น(๒) สำเนารายงานการประชุมผู้ถือหุ้นที่อนุมัติรายงานผลการชำระบัญชีและบัญชีรับจ่าย(๓)รายงานการชำระบัญชีต่อนายทะเบียนพร้อมกับบัญชีรับจ่ายในการชำระบัญชีฉบับสุดท้าย(๔) รายละเอียดสมุดบัญชีและเอกสารประกอบการลงบัญชีของบริษัทข้อ ๒๑[๑๓]การขอจดทะเบียนแปรสภาพบริษัทเอกชนตามมาตรา ๑๘๓ ผู้ขอจดทะเบียนต้องแนบเอกสารดังต่อไปนี้ไปพร้อมกับคำขอจดทะเบียน(๑) หนังสือบริคณห์สนธิ เฉพาะรายการตามมาตรา ๑๘ (๑) ถึง (๕)และข้อบังคับของบริษัท(๒) สำเนารายงานการประชุมผู้ถือหุ้นที่มีมติพิเศษให้แปรสภาพบริษัทเอกชน(๓) บัญชีรายชื่อผู้ถือหุ้นของบริษัทข้อ ๒๒การขอจดทะเบียน ผู้ขอจดทะเบียนต้องชำระค่าธรรมเนียมต่อนายทะเบียนหรือพนักงานเจ้าหน้าที่ภายในสามสิบวันนับแต่วันที่ได้รับแจ้งจากนายทะเบียนให้ชำระค่าธรรมเนียมหากไม่ชำระค่าธรรมเนียมภายในกำหนดเวลาดังกล่าว ให้นายทะเบียนจำหน่ายคำขอจดทะเบียนนั้นข้อ ๒๓เมื่อนายทะเบียนรับจดทะเบียนบริษัท เปลี่ยนชื่อบริษัท ควบบริษัทหรือแปรสภาพบริษัทเอกชนและบริษัทได้ชำระค่าธรรมเนียมการจดทะเบียนนั้นแล้ว ให้นายทะเบียนออกใบสำคัญแสดงการจดทะเบียนให้แก่บริษัทข้อ ๒๔[๑๔] ในกรณีที่ต้องมีการส่งเอกสารเพื่อประกอบคำขอจดทะเบียนตามที่กำหนดในกฎกระทรวงนี้อธิบดีกรมทะเบียนการค้าอาจกำหนดให้ส่งเป็นข้อมูลในรูปแบบอื่นได้ ทั้งนี้ให้เป็นไปตามหลักเกณฑ์และวิธีการที่อธิบดีกรมทะเบียนการค้ากำหนดและประกาศในราชกิจจานุเบกษาให้ไว้ ณ วันที่ ๑ กันยายน พ.ศ. ๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๑๔ (๑) แห่งพระราชบัญญัติบริษัทมหาชนจำกัด พ.ศ. ๒๕๓๕บัญญัติให้การขอจดทะเบียนและการรับจดทะเบียนเกี่ยวกับบริษัทมหาชนจำกัดต้องเป็นไปตามที่กำหนดในกฎกระทรวง สมควรกำหนดหลักเกณฑ์และวิธีการเกี่ยวกับการขอจดทะเบียนและการรับจดทะเบียนดังกล่าวจึงจำเป็นต้องออกกฎกระทรวงนี้ กฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๕]ข้อ ๗ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากการยื่นคำขอจดทะเบียนบริษัทมหาชนจำกัดในปัจจุบันมีขั้นตอนที่ยุ่งยากและผู้ขอจดทะเบียนต้องแนบเอกสารประกอบคำขอจดทะเบียนเป็นจำนวนมากดังนั้น เพื่ออำนวยความสะดวกแก่ผู้ขอจดทะเบียนจึงได้ปรับปรุงแบบพิมพ์คำขอจดทะเบียนขึ้นใหม่ซึ่งจะทำให้ผู้ขอจดทะเบียนสามารถลงรายละเอียดตามรายการที่จำเป็นสำหรับการพิจารณาคำขอจดทะเบียนได้โดยง่ายและส่งผลทำให้เอกสารประกอบคำขอจดทะเบียนบางรายการไม่มีความจำเป็นต่อการพิจารณาของทางราชการอีกต่อไปจึงสมควรยกเลิกรายการเอกสารดังกล่าวนั้นเสียซึ่งจะเป็นการลดภาระแก่ผู้ขอจดทะเบียนในการจัดทำเอกสารประกอบคำขอจดทะเบียนและสมควรแก้ไขเพิ่มเติมการกำหนดให้ต้องแนบเอกสารบางอย่างที่เห็นว่าจำเป็นต้องใช้เพื่อประกอบการพิจารณาคำขอจดทะเบียนจริงๆ และไม่เป็นการสร้างภาระให้แก่ผู้จดทะเบียนและเจ้าหน้าที่ในการเก็บรักษาเอกสารดังกล่าวนอกจากนั้น ได้กำหนดให้อธิบดีกรมทะเบียนการค้ามีอำนาจกำหนดให้ผู้ขอจดทะเบียนสามารถเลือกส่งเอกสารเพื่อประกอบคำขอจดทะเบียนในรูปแบบอื่นได้เพิ่มขึ้นเพื่ออำนวยความสะดวกแก่ผู้ขอจดทะเบียนมากยิ่งขึ้น จึงจำเป็นต้องออกกฎกระทรวงนี้ปิยะธิดา/ปรับปรุง๓๐ เมษายน ๒๕๖๒[๑] ราชกิจจานุเบกษาเล่ม ๑๐๙/ตอนที่ ๙๓/หน้า ๑/๑๑ กันยายน ๒๕๓๕[๒] ข้อ ๓แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๓] ข้อ ๔แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๔] ข้อ ๘แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๕] ข้อ ๙แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๖] ข้อ ๑๐แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๗] ข้อ ๑๑แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๘] ข้อ ๑๒ยกเลิกโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๙] ข้อ ๑๖แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๐] ข้อ ๑๗แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๑] ข้อ ๑๘แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๒] ข้อ ๑๙แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๓] ข้อ ๒๑แก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๔] ข้อ ๒๔เพิ่มโดยกฎกระทรวงฉบับที่ ๖ (พ.ศ. ๒๕๓๙) ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑๕] ราชกิจจานุเบกษาเล่ม ๑๑๓/ตอนที่ ๕๑ ก/หน้า ๓/๑๔ ตุลาคม ๒๕๓๙